text: Ny opmærkning af lyskryds skal redde cyklisters liv
  22 januar 2016 kl. 08.09
  Horsens, Vejle og Kolding er blandt 13 kommuner, som deltagere i et forsøg, hvor cyklister får deres opmærkede område i lyskryds, så de bliver mere synlige for biler og lastbiler.
  Vejdirektoratet har udpeget Horsens, Vejle og Kolding og 10 andre kommuner over hele landet, som skal lave forsøg med cykelbokse, der skal skabe større sikkerhed og tryghed for cyklister og andre trafikanter.
  En cykelboks er en malet firkant på vejbanen foran stoplinjen for de højresvingende biler. Når der er rødt lys, trækker cyklisterne ind foran biler og lastbiler, og på den måde bliver de mere synlige. Ved grønt lyst kører de tohjulede, og krydset er nu ryddet. Det giver et bedre overblik, så bilister frit kan svinge til højre.
  En pulje på tre millioner kroner er sat af til at få placeret ialt 57 cykelbokse i trafikken.
  
  
  